Vægi vinstri og hægri stefnu enn sterk, en fara dofnandi.

Vinstri stefna hefur stundum verið kennd við það að vera einkum fylgjandi félagshyggju en hægri stefna að vra einkum fylgjandi markaðshyggju, þ. e. sósíalismi gegn kapítalisma.

Þetta kemur oft fram í því mismunandi skoðunum á því hvaða aðferðir menn vilji nota til þess að ná ákveðnum markmiðum, til dæmis hvort því sé betur náð með því að láta einkaframtakið um það eða með því að láta einstaklingsframtakið ná því.

Línurnar eru hins vegar alls ekki skýrar í öllum málum. Þannig hef ég bent á það að í ríki einkaframtaksins, Bandaríkjunum, hafa verðmætustu náttúrusvæði landsins verið í ríkiseign, en hér á landi er hins vegar allur gangur á því, samanber einkaeign á Kerinu, Dettifossi, Hverarönd, Leirhnjúki, Gjástykki o. s. frv.

Einnig er athyglisvert að í skoðankönnunum um Kárahnjúkamálið 2002 og um einn heilan þjóðgarð á miðhálendi Íslands hefur stærsti flokkspólitíski hópurinn hvað höfðatölu snertir verið þeir, sem jafnframt sögðust myndu kjósa Sjálfstæðisflokkinn.

Vægi vinstri og hægri stefnu eru að vísu enn sterk en fara dofnadi andspænis stærstu verkefnum 21. aldarinnar, svo sem hrikalegum umhverfis- og orkuvandamálum, sem eru einfaldlega svo stór að ekki er hægt að flokka þau undir hægri eða vinstri.

Fyrri ummæli:

Ummæli:
Oftast er ég sammála þér Ómar, en get ég ekki verið það. Þessi dæmi sem þú nefnir er bara enginn mælikvarði á vinstri/hægri.

Það er til vinstri þegar stjórnvöld á hverjum tíma stjórna í þágu alls almennings í landinu á hverjum tíma.

Hægri stefna einkennist af því að stjórnvöld stjórna í þágu sér-stakra hagsmunaaðila. Þá kostnað almennings í landinu.

Þegar almenningur komst til áhrifa t.d. í löndum norður Evrópu var áhersla á það að byggja upp atvinnu fyrir almenning þetta er fyrir rúmum 100 árum.

Þá var staðan sú að ekki var hægt að byggja upp atvinnulíf án þess að menn bundust samtökum um uppbyggingu (samvinnufélög), sveitar-félög kæmi að uppbyggingunni eða jafnvel ríkið.

Nú er sjaldnast þörf á því að opinberir aðilar komi að stofnun fyrirtækja og eða framkvæmdum. Slíkt er t.d. ekki á stefnuskrám vinstri flokka. Aftur á móti er efnahags jafnrétti á stefnuskrám vinstri flokka.

Hægrimenn eru oft mjög baráttuglaðir fyrir því að ríkisvaldið komi að uppbyggingu t.d. orkuvera svo ég minni á íslenskar staðreyndir. Það er þá til þess að einkareksturinn hagnist á því til skemmri tíma eða lengri.

Umhverfisverndarstefna er því hreinræktuð vinstri stefna því þá er verið að vernda hagsmuni heildarinnar eða almennings gegn ágangi og hagsmunum einkaframtaksins eða einstakra einstaklinga og eð fyrirtækja.

Þetta er bara gott í bili Ómar.

Verkefni: Tröllaveiði - Nettröll eða ekki
Merking: Ekki nettröll